kardosdrur/scandi-wiki huggingface dataset:
Junichiro Koizumi

Junichiro Koizumi (japansk: 小泉 純一郎 = Koizumi Jun'ichirō) – (født den 8. januar 1942 i Yokosuka, Kantô Region) er en japansk politiker tilknyttet Japans liberaldemokratiske parti (Liberal Democratic Party, LDP). Han var Japans premierminister fra 2001 til 06.

Koizumi blev valgt ind i det japanske parlament i 1972 efter at han allerede fra 1970 havde fungeret som sekretær for den japanske finansminister og senere premierminister Takeo Fukuda. Han fik sin første post som vicefinansminister i 1979 og sin første selvstændige ministerpost som sundheds- og velfærdsaminister i 1988.

Koizumi blev valgt til leder af det liberaldemokratiske parti i Japan den 24. april 2000 og umiddelbart herefter valgt til Japans premierminister den 26. april 2001. Ved det næste valg til overhuset sikrede hans koalitionsregering sig en majoritet på 78 af 121 pladser, efter at koalitionen allerede havde et flertal i underhuset.

Koizumi blev valgt på løfter om økonomiske reformer, herunder omfattende privatiseringsinitiativer og reorganisering af partiet. Det lykkedes Koizumi og partiets ledelse at flytte partiets vælgerfokus fra dets hidtidigt overvejende landbrugsrelaterede fokus til den hurtigt voksende bybefolkning. Efter en periode med voksende tilslutning i befolkningen voksede den interne kritik i partiet gennem 2004, og samtidig faldt hans opbakning blandt befolkningen. Efter udskrivning af valg til afholdelse i september 2005 og intern omorganisering inden for partiet LDP sikrede partiet sig et kanonvalg den 11. september 2005 med ca. 44% af stemmerne og en fremgang på 60 pladser til 296 (af i alt 480) i underhuset, hvor de herefter sammen med deres allierede, New Komeito Party (NKP), havde næsten totrediedels majoritet. 

Koizumi annoncerede, at han ville træde tilbage fra posten som premierminister i 2006 i henhold til partiet LDP's regler. Han oplyste samtidig, at han ikke selv ville foreslå en afløser, som mange af hans forgængere som premierministre havde gjort. Den 20. september 2006 blev Shinzo Abe valgt af det liberaldemokratiske parti som LPD's præsident som afløser for Koizumi. Efter en afstemning i parlamentet afløste Shinzo Abe Koizumi som Japans premierminister den 26. september 2006.

Referencer

Eksterne henvisninger 

Japans premierministre
Ozonlaget

Ozonlaget er en betegnelse for det lag af atmosfæren, der befinder sig 15-25 km over jordens overflade, hvor 90% af gasarten ozon er. Den højeste koncentration finder vi ved ca. 20 km’s højde, her efter falder ozonkoncentrationen med stigende højde, og man kan stadig måle det i 50 km’s højde. 
Højere oppe er der kraftig uv-stråling fra solen til dannelse af ozon, dog ikke meget ilt. Mens der under ozonlaget er rimeligt med ilt, dog ikke meget uv-stråling – da ozonlaget har absorberet meget af det. Dette lag spiller en meget vigtig rolle i jordens miljø, da ozonlaget er en slags solcreme mod farlige uv-stråler.

I dette lag opfanges den skadelige UVD og UVC stråling, samt meget af UVB og lidt af UVA. Dette sker i en proces, hvor strålingen spalter ozon til iltmolekyler og -atomer og samtidig spalter iltmolekyler til atomer, der reagerer og danner ozon.

I mange år har man talt om huller i ozonlaget, forårsaget af øget forurening og udledning af CFC-gasser. Disse huller betyder at større mængder stråling kan trænge ned til jorden, hvilket er skadeligt for livet her. Med vedtagelsen af Montreal-protokollen har man derfor forsøgt at standse brugen af CFC-gasser. 2020 ser ud til at blive det år, hvor hullet i ozonlaget var størst.

Der har været en tendens til at forveksle ozonlagsproblematikken og drivhuseffekten. Dette er forkert, da de to problemer er vidt forskellige, også selvom de måske begge udspringer af øget forurening.

Ozonlaget er en del af jordens atmosfære i ca. 10-50 km højde. Ozonlaget beskytter det biologiske liv ved jordens overflade imod ultravioletstråling (uv) fra solen. 
På en klar solskinsdag, med solen i zenit, er UVB solstrålingseffekten ca. 0,32 W/m², når sollyset har passeret hvad der svarer til et 3 mm tykt lag ozon.

Se også 
 Kølemidler
 Organofluor-kemi

Kilder/referencer

Eksterne henvisninger 

 Hvad er ozonlaget? VVS Undervisning 
 Om måling af ozonlaget (på engelsk). NASA marts 2013
 Ozonlaget får det bedre. Ing.dk 2003 
 The Ozone Hole
 2005-08-31, Science Daily: Changes In Ozone Layer Offer Hope For Improvement, Says Team Of Scientists Citat: "...Analysis of several different satellite records and surface monitoring instruments indicates that the ozone layer is no longer declining, according to a study by scientists working with the Center for Integrating Statistical and Environmental Science (CISES) at the University of Chicago..."

Jordens atmosfære
Økologi
Meteorologi
Plasmafysik
Prækambrium
Charlotte (North Carolina)

Charlotte er USAs 20. største by og den største i delstaten North Carolina med sine  indbyggere. Byen er beliggende i den sydlige del af delstaten.

Byen er grundlagt i 1750'erne. Bank of America og Wachovia (USA's 2. hhv. 4.-største finansselskaber) har deres hovedsæder i byen. Landets største motorsportsorganisation, NASCAR, har sit centrum her. Byen er administrativt centrum for det amerikanske county Mecklenburg County.

Referencer

Eksterne henvisninger 

Byer i North Carolina
Grundlæggervirkning

Grundlæggervirkningen er et fænomen indenfor evolutionen, der sker, når nogle få individer fra en art flytter til et nyt miljø, hvor de er isoleret fra stampopulationen og kan formere sig.

Det lille antal grundlæggere resulterer i, at der sker et stort tab af genetisk variation i forhold til stampopulationen. Som følge deraf kan den nye population, der opstår, være genetisk og fænotypisk forskellig fra stampopulationen.

I ekstreme tilfælde kan grundlæggervirkningen føre til udvikling af nye arter.

Referencer 

Evolutionsteori
Server (flertydig)

Server har flere betydninger:
 Server er en betegnelse for en computer eller et computerprogram, som modtager signaler fra en klient. Se Server.
 Serv er det første slag i f.eks. tennis og badminton. Se Serv.
Brugde

Brugden (Cetorhinus maximus) er verdens næststørste haj og fisk, kun overgået af hvalhajen. Brugden er ganske harmløs for mennesker, da den lever af plankton. Den kan blive helt op til 10 meter lang. Den optager føde ved at åbne sit enorme gab og suge vand ind, hvorefter føden bliver filtreret fra, og vandet ledes ud gennem gællerne. Brugden kan findes i Danmark i de store farvande.

Mange formodede "søslangekadavere" har vist sig at være brugdekadavere, hvor kun snuden og rygsøjlen er intakt.

Kendetegn 
Brugden har som voksen normalt en kropslængde fra 6,70 meter til 8,80 meter og kan maksimalt blive op til 10 meter lang. Dens olieholdige lever udgør omkring 25 procent af dens kropvægt, der gør dens opdrift i vandet muligt. Farvingen er næsten ensfarvet mørkegrå, gråbrun til sort, hvorved ryggen er mørkere end undersiden. Ofte har den på ryggen, på kropssiderne og på hovedets underside lyse og  mørke pletter, også finnerne er farvet mørkegrå, mens ungdyrene er hvide  med en skarp afgrænsning til de overfor mørke områder. Meget sjældent kan der forekomme albinisme.

Brystfinnerne er meget brede. Den har to rygfinner, hvoraf  den første er lidt større end den anden.Foruden dem besidder den også er par mavefinner, en analfinne, som cirka har den samme størrelse som den anden rygfinne, og en halvmåne lignende halefinne. 

Snuden er konisk-spids og langstrakt og rager langt over munden; også over og underkæbens talrige i flere rækker stående enkeltspidsede tænder er små og buede. Øjnene og sprøjteåbningen er lille. Brugdens mest påfaldende kendetegn er, foruden sin størrelse, de fem par store gællespalter.

Referencer

Eksterne henvisninger 

 En Verden af Hajer – Brugde Dansk side om Brugden.

Hajer
Standard

En standard er en teknisk specifikation, der er pålagt og/eller bredt accepteret af dem, som bruger den i hverdagen eller arbejder med den som den gældende måde til en bestemt opgave. Det sker i organisationer eller virksomheder typisk i forbindelse med kvalitetsstyringssystemer for at sikre kommunikation, kompatibilitet eller lignende. Kvalitetsstyring er en forudsætning for, at en virksomhed kan blive certificeret til f.eks. produktion af medicoteknisk udstyr.

Standarder kan vedtages lokalt eller globalt. Der findes organisationer som ISO og CEN, der udelukkende definerer standarder. I Danmark varetager Dansk Standard (DS) bl.a. det danske medlemskab af ISO og CEN. EU bruger mange kræfter på at standardisere produkter i medlemslandene, da en standardisering kan hjælpe handelen i det indre marked. Det er frivilligt at følge en standard, medmindre der er lovkrav som f.eks. ved Bygningsreglementet.

I fysik bruges SI-enhederne til mål for længde, vægt og meget mere. Standarder er desuden vigtige i elektroniske systemer og apparater, herunder it og i høj grad netværkskommunikation.

Standard forveksles ofte fejlagtigt med normaler, der er eksakte realiseringer af en fysisk størrelse som mål, vægt, spænding el.lign. Forvekslingen skyldes bl.a., at man på engelsk anvender ordet standard om både standard og normal.

Der findes flere typer af standarder.
 En de facto-standard bruges som en konsekvens af de faktiske omstændigheder. Det kan f.eks. være, hvis en officiel standard ikke dækker i et specifikt tilfælde, eller hvis en stor aktør på markedet sætter sin egen standard
 En åben standard er en standard, der er frit tilgængelig for alle
 En Internet Standard er som regel en STD. (Se også RFC)

Reference 

 
Retskilde
Retsvidenskab
Jura
Bisjkek

Bisjkek (Бишкек) er hovedstaden i den centralasiatiske republik Kirgisistan. Byen har indbyggere.

Et fort blev bygget i området i 1825, og i 1862 blev fortet erobret af russiske tropper. Bisjkek blev grundlagt på dette sted i 1878, og byen blev i perioden 1926 – 1991 kaldt Frunze efter den bolsjevikiske militære leder Mikhail Frunze. På kirgisisk betyder bisjkek en kærne, der anvendes til tilberedelsen af gæret hoppemælk (kumys), men det er næppe navnets oprindelse, som menes at gå tilbage til en folkeetymologisk tolkning af et ældre navn, som betød under bjergene.

Byen ligger i ca. 800 meters højde.

Referencer

Eksterne henvisninger 

Byer i Kirgisistan
Familien Swedenhielm

Familien Swedenhielm er en dansk film fra 1947, instrueret af Lau Lauritzen jun. Leck Fischer skrev manuskriptet efter Hjalmar Bergmans skuespil Swedenhielms (1923). Dette har været opført også på Det kongelige Teater – delvis med de samme rollehavende som i filmen.

Blandt de medvirkende kan nævnes:

Poul Reumert
Ebbe Rode
Beatrice Bonnesen
Maria Garland
Ib Schønberg
Mogens Wieth
Lily Weiding
Preben Neergaard
Per Buckhøj
Henry Nielsen
Mogens Brandt
Ejner Federspiel
Else Jarlbak

Eksterne henvisninger 
 

Dramafilm fra Danmark
Danske film fra 1947
Familiefilm fra Danmark
Fange nr. 1

Fange nr. 1 er en sort-hvid dansk film fra 1935. Manuskriptet er af Fleming Lynge og Paul Sarauw efter idé af Paul Fejos, som også har instrueret.

Handling 
Vi er i en stor by i et land, der på mange måder adskiller sig fra vort eget, blandt andet ved at menneskene dér er så ædle og gode, at politiet slet ikke har at gøre. Der findes ingen forbrydere. Fængslerne står tomme. Den fattige unge mand Felix forsøger at komme bag tremmer, fordi han så ved, at han får adgang til de dejlige julegæs.

Medvirkende 
 Chr. Arhoff
 Robert Storm Petersen
 Tove Wallenstrøm
 Maria Garland
 Rasmus Christiansen
 Victor Montell
 Eigil Reimers

Eksterne henvisninger

Noter 

Danske film fra 1935
Komediefilm fra Danmark
Film i sort-hvid
Julefilm fra Danmark
Dansksprogede film
Altid ballade

Altid ballade er en dansk film fra 1955 efter manuskript af Leck Fischer og instrueret af Gabriel Axel assisteret af Carl Rald.

Medvirkende 
 Sigrid Horne-Rasmussen som Helga Nielsen
 Carl Heger som Otto Nielsen
 Asbjørn Andersen som Hr. Carlsen
 Kai Holm som Vicevært
 Annie Birgit Hansen (Annie Birgit Garde) som Maja Nielsen
 Frode Arne Pedersen som Erik Nielsen
 Tove Baltzersen som Vera Nielsen
 Niels Jeppe Overgaard som Leif Nielsen
 Ulf Bo Klahn som Ras Nielsen
 Inge-Lise Grue som Fru Carlsen
 Michael Bartroff som Olaf Clausen
 Karen Lykkehus som Fru Rasmussen, ejer af ismejeri
 Valsø Holm som Ismanden
 Birgit Sadolin som Rosa
 Jørn Jeppesen som Kriminalassistent Møldrup
 Kirsten Passer som Edith

Eksterne henvisninger 
 

Dramafilm fra Danmark
Danske film fra 1955
Film instrueret af Gabriel Axel
Dansksprogede film
Bent Christensen (fodboldtræner)

Bent Christensen (født 2. februar 1963) er en tidligere dansk fodboldspiller og forhenværende cheftræner for Lyngby Boldklub.

Spillerkarriere 
Bent gjorde tidligt opmærksom på sit store talent på midtbanen. Han spillede på ynglingelandsholdet og siden U 21-landsholdet i begyndelsen af firserne sammen med andre unge og velkendte talenter som Michael Laudrup, Jan Mølby, Henrik Andersen, Jan Heintze og Kim Vilfort. Bent Christensen opnåede i sin karriere 4 landskampe med debut i 1988 mod Polen.

Bent startede med at spille fodbold i sin ungdom for Værløse Boldklub, hvor han spillede i årene 1970-1980. Bent spillede i sin seniorkarriere for Lyngby Boldklubfra 1981-1989. Bent var med på holdet, som i 1983 vandt "the double" for nordsjællænderne og yderligere to landspokaler i 1984 og 1985.

I 1989 tog Bent Christensen til Young Boys i Schweiz, og blev ved hjemkomsten i 1996 døbt "Alpe Bent". Bent spillede efter hjemkosten igen hos Lyngby Boldklub fra 1996-1998.

Trænerkarriere 
Bent Christensen blev første gang en del af trænerstaben i Lyngby i 90erne, da daværende cheftræner for Lyngby BK Benny Lennartsson hev Bent Christensen ind i trænerteamet. Siden da blev det til ITU-træner samt assistentroller for blandt andre Poul Hansen og Kasper Hjulmand. Bent Christensen stod ligeledes i spidsen for Lyngby, da De Kongeblå rykkede op fra 2. division til 1. division.

Bent har yderligere i sin trænerkarriere været cheftræner for både Brønshøj BK og B1903.
Han har været assistent for Morten Wieghorst på det danske U21-landshold.

Han har været assistenttræner for Morten Wieghorst i AGF

Bent Christensen er nu træner for 2.divisions klubben Odder IGF.

Træneruddannelser 
Bent Christensen har følgende uddannelser indenfor fodbolden:
DBU Prof 1 - 1993
DBU Prof 2 - 1997
UEFA B License - 2009
UEFA A-license - 2011

Andet virke 
I sin fritid spiller Bent Christensen stadig veteranfodbold i Lyngby, og af og til bliver det til kampe for oldboys- og veteranlandsholdet.

Referencer

Eksterne henvisninger 
 

Fodboldspillere fra Danmark
Fodboldtrænere fra Danmark
Fodboldlandsholdsspillere fra Danmark
Fodboldtrænere fra Lyngby Boldklub
Avatar (flertydig)

Avatar kan være flere ting:

 Avatar – inkarnation af en gud ifølge den hinduistiske mytologi.
 Avatar (computer) – billede som bruges sammen med et nickname/kaldenavn på internettet, i fora og chatrooms, samt i flere computerspil.
 Avatar: Den sidste luftbetvinger – amerikansk tegnefilmsserie fra 2005
 Avatar (film) – amerikansk science fiction-film fra 2009
 Avatar (svensk band) – svensk metalband
 Avatar (film fra 1916) – Italiensk film fra 1916
 Avatar (film fra 2004) – Singeporeansk film fra 2004
Koullouna Lilouataan Lil Oula Lil Alam

Koullouna Lilouataan Lil Oula Lil Alam er Libanons nationalsang med tekst af Rachid Nakhlé og musik af Wadih Sabra.

Libanon
Nationalsange
World Cup

World Cup anvendes om flere forskellige sportskonkurrencer. 

Ofte anvendes begrebet (mere eller mindre) synonymt med Verdensmesterskab.

Følgende sportskonkurrencer betegnes som World Cup:

 World Cup (atletik) (:en), nu IAAF Continental Cup
 World Cup (badminton) (:en), senest afholdt i 2006
 VM i fodbold, (FIFA World Cup)
 World Cup (landevejscykling)
World Cup (langrend)
 World cup i håndbold – ikke det samme som VM
 World cup i ishockey (:en) – ikke det samme som VM
 World Cup (orienteringsløb)
 World Cup Powerman, (langdistance duatlon)
 World Cup (dart) (:en)
 World Cup (golf, mænd) (:en), World Cup (golf, kvinder) (:en)
 World Cup (alpin skiløb) (:en)
 World Cup (skihop) (:en)
Ernst Vettori

Ernst Vettori (født 25. juni 1964) er en østrigsk skihopper. Han blev olympisk mester i normalbakke ved Vinter-OL 1992. Han vandt den tysk-østrigske skihopuge i 1985/86 og 1986/87.

Eksterne henvisninger 
 

Skihoppere fra Østrig
13 oprindelige kolonier

De 13 oprindelige kolonier, også undertiden kendt som de 13 britiske kolonier eller de 13 amerikanske kolonier, var en gruppe af britiske kolonier på Atlanterhavskysten i Nordamerika grundlagt i det 17. og 18. århundrede. De 13 oprindelige kolonier underskrev uafhængighedserklæringen i 1776 og brød dermed forbindelsen med Storbritannien.

De 13 kolonnier var grupperet i tre:

 New England-kolonierne, som omfattede New Hampshire, Massachusetts, Rhode Island og Connecticut
 De midterste kolonier, som omfattede New York, New Jersey, Pennsylvania og Delaware
 De sydligste kolonnier, som omfattede Maryland, Virginia, North Carolina, South Carolina og Georgia

De 13 ovenfor nævnte kolonnier blev efter den amerikanske uafhængighedskrig også kendt som USA's 13 oprindelige delstater.

Se også 
 Britiske kolonier i Nordamerika i 1700-tallet
 Den amerikanske uafhængihedskrig

Referencer 

Oprindelige kolonier, 13
Tækkemand

Tækkemand er betegnelsen for den person, der lægger tage af tækkerør eller halm på huse. Før i tiden skelnede man imellem rørtage og stråtage (halm). Der bruges ikke halm i dag, undtagen på museer, men betegnelsen stråtag bliver i dag brugt om huse tækket med tækkerør.
Ofte ses det, at erhvervet går i arv – dvs. sønnerne overtager farens arbejde. 

Det var først i 2000, at der i Danmark blev udformet en decideret anerkendt uddannelse for faget.

Før ca. 1960 var det meget almindeligt, at tækkemandshvervet blot var en bibeskæftigelse. Der har dog også altid været ganske få fuldtidstækkemænd i ældre tid. Selvom der allerede omkring 1500-tallet blev tradition for at oprette laug i andre fag, var det først i starten af 1980'erne at der blev etableret tækkemandslaug i Danmark.

Siden år 2000 da tækkefaget blev anerkendt har det været muligt at få en tækkemandsuddannelse på samme måde som andre håndværksfag.

Det er Dansk Tækkemandslaug der igennem Dansk Byggeri har ansvaret for uddannelsen.

Eksterne henvisninger 

 Dansk Tækkemandslaug

Stillingsbetegnelser
Håndværk

en:Thatcher (profession)
Bantustans i Namibia

Bantustan-systemet blev under apartheid-perioden ikke alene indført i Sydafrika, men fra 1968 også i Sydvestafrika (det nuværende Namibia) 

Systemet afvikledes i maj 1989 i forbindelse med overgangen til namibisk selvstændighed.

Namibiske bantustans 

Bushmanland
Damaraland
East Caprivi (kaldet Lozi fra 1976)
Hereroland
Kaokoland
Kavangoland
Namaland
Ovamboland
Basterland (også Rehoboth efter hovedbyen)
Tswanaland

Kun East Caprivi/Lozi, Kavangoland og Ovamboland fik "selvstyre".

Namibia

en:Bantustans in South West Africa
UCI

UCI (Union Cycliste Internationale) er en sammenslutning som administrerer og overvåger internationale cykelbegivenheder på professionelt plan. UCI’s hovedkontor er beliggende i Aigle, Schweiz.

UCI udsteder licenser til professionelle cykelryttere og fastlægger regler omkring cykelløb og fører disciplinærsager, eksempelvis i forbindelse med doping.

 klassificerer cykelløb, tildeler point til ranglister i forskellige cykeldiscipliner etc. Se UCI's løbskategorier.

 overvåger verdensmesterskabernes forskellige cykeldiscipliner, hvor nationale hold konkurrerer. Vinderne af disse konkurrencer har ret til at bære en bluse med et regnbuefarvet bånd rundt om brystet indtil næste mesterskaber og får samtidig ret til at bære de samme regnbuefarver på ærmerne af deres bluse resten af deres cykelkarriere.

Historie 
UCI blev grundlagt den 14. april 1900 af de nationale cykelorganisationer i Belgien, Frankrig, Italien, Schweiz og USA.

Præsidenter

Diverse 
I 2005 startede UCI en serie af cykelløb kalder UCI ProTour, som erstatter tidligere World Cup i landevejsløb.

 UCI ProTour 2008
 UCI ProTour 2007
 UCI ProTour 2006
 UCI ProTour 2005

Eksterne henvisninger 

 UCI officiel webside
 UCI Mountain Bike World Championship webside

Cykelsport
Etableret i 1900
Internationale sportsorganisationer
Cykelsportsorganisationer
Multiplekser (digital elektronik)

Inden for den digitale elektronik og analog elektronik er en multiplekser (til tider forkortet til mux) et elektronisk kredsløb, der bruges til at vælge én ud af et antal forskellige "leverandører" af digitale eller analoge signaler, og viderebringe dette signal på en fælles udgang.

En multiplexer har et antal nummererede indgange for de signaler, der skal kunne vælges imellem, samt nogle såkaldte adresserings-indgange, som afgør hvilken signalkilde, der vælges. Signalniveauerne her betragtes som et binært tal n og signalet på den af de nummererede indgang, der svarer til dette tal, føres videre til multiplexerens udgang.

Er der n adresseringsindgange, kan multiplexeren højest vælge imellem 2n indgange, nummereret fra 0 til 2n-1. I nogle tilfælde laves en multiplexer så den ikke har dette størst mulige antal indgange for signalkilder. For eksempel 4 adresseringsindgange (som muliggør 16 signalkilder), men kun indgange for 10 signalkilder.

I praksis leveres multiplexere som integrerede kredsløb, og ud over adresseringsindgange og indgange for de "valgbare" signalkilder har disse kredsløb gerne ekstra styreindgange, der kan bruges til at aktivere og deaktivere multiplekseren; i den inaktive tilstand sendes ingen signaler videre – udgangen holdes på et fast niveau, indtil multiplexeren igen aktiveres.

Der findes også multipleksere, der ud over multiplexer-funktionen også virker som en inverter, dvs. udgangen er konsekvent det modsatte (0/"lav" i stedet for 1/"høj" og omvendt) af det valgte signal.

Digitale kredsløb
Permutation (kryptologi)

En permutationkode over et alfabet, er en kode der ændrer alfabetet til en permutation af alfabetet.

Eksempel
Hvis vi antager at (a=B, b=C, c=A, d=E, e=D) er en permutationskode for alfabetet (a,b,c,d,e), vil teksten abdde blive permuteret til BCEED.

Kryptografi
Astat

Astat (også Astatin) er et sjældent forekommende radioaktivt grundstof med kemisk symbol At og atomnummer 85 i det periodiske system. Det dannes ved radioaktivt henfald af tungere grundstoffer. Alle isotoper af astat er kortlivede; den mest stabile er astat-210, som har en halveringstid på 8,1 timer. Dets fysiske egenskaber er vanskelige at bestemme, da enhver makroskopisk prøve af astat øjeblikkeligt ville fordampe som følge af radioaktiv opvarmning. Det vides endnu ikke, om dette problem kan løses ved tilstrækkelig nedkøling.

Mange af astats fysiske egenskaber er blevet forudsagt ud fra grundstoffets placering i det periodiske system. Astat hører til gruppen af halogener (gruppe 17), som også tæller grundstofferne fluor, klor, brom og jod. Det menes at have et mørkt eller skinnende udseende og er muligvis en halvleder eller et metal; dets smeltepunkt menes at være højere end jods. Der kendes mange anioniske stoffer indeholdende astat, og kemisk set minder de fleste astatforbindelser om jodforbindelser. Astat udviser visse metalliske egenskaber, bl.a. er det i stand til at danne stabile enatomige kationer i vandig opløsning (i modsætning til de lettere halogener).

Astat blev fremstillet i 1940 af fysikerne Dale R. Corson, Kenneth Ross MacKenzie og Emilio G. Segrè på University of California, Berkeley. Dets navn kommer af græsk ἄστατος, astatos, der betyder "ustabil". Efterfølgende blev der opdaget fire naturligt forekommende isotoper af astat, skønt grundstoffet er det sjældnest forekommende på Jorden; det anslås, at jordskorpens totale indhold af astat til hver en tid er langt under et gram. Hverken astat-210, den mest stabile af astats isotoper, eller den medicinsk anvendelige isotop astat-211 forekommer i naturen. De kan kun fremstilles ad kunstig vej, typisk ved bombardement af bismuth-209 med alfapartikler.

Noter 

Halogener